Arthur Zanetti

Arthur Nabarrete Zanetti (s. 16. huhtikuuta 1990 São Caetano do Sul, São Paulo) on brasilialainen telinevoimistelun olympiavoittaja. 156 senttimetriä pitkä ja 62 kilogrammaa painava Zanetti edustaa SERC Santa Maria -seuraa.http://www.sports-reference.com/olympics/athletes/za/arthur-zanetti-1.html  Hän kilpailee pääosin renkaissa.

Zanetti saavutti olympiakultaa renkaista vuoden 2012 kesäolympialaisista Lontoosta pisteillä 15,900. Vuoden 2016 kesäolympialaisista Rio de Janeirosta hän saavutti hopeaa samalta telineeltä. MM-kilpailuista hän on saavuttanut yhden kultamitalin ja kolme hopeamitalia, niin ikään renkaista. Pan-Amerikan kisoista Zanettilla on kaksi kultaa ja yhtä monta hopeaa. Kesäuniversiadeista hän on saavuttanut kaksi kultaa renkaista, vuosilta 2011 ja 2013.

Zanettin valmentajana toimii Marcos Gotto.

 Lähteet 

Luokka:Brasilialaiset telinevoimistelijat
Luokka:Brasilialaiset olympiavoittajat
Luokka:Vuonna 1990 syntyneet
Luokka:Elävät henkilöt